|  |
| --- |
| Številka:092-56/2025-5 |
| Ljubljana, dne 05. 06. 2025 |
| EVA / |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Razglasitev leta 2027 za leto organizacije TIGR - predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na \_\_\_ redni seji dne \_\_\_\_\_\_ pod točko \_\_\_\_\_\_ sprejela naslednjiS K L E P :Vlada Republike Slovenije je leto 2027 razglasila za leto organizacije TIGR.  Barbara Kolenko Helbl GENERALNA SEKRETARKAPrejmejo:* ministrstva
* vladne službe
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Mag. Matjaž Ravbar, generalni direktor Direktorata za vojne veterane in vojaško dediščino
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
|  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| 7.b Predstavitev ocene finančnih posledic pod 40.000 EUR:Gradivo nima finančnih posledic. Finančne posledice bodo nastale z oblikovanjem programa obeleževanja leta organizacije TIGR, ki pa jih v tej fazi ni mogoče predvideti. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | NE |
| V skladu s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 80/13 in 10/14, 164/20, 35/21, 51/21 in 114/21) javnost ni bila povabljena k sodelovanju, ker gre za predlog sklepa vlade. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  mag. Borut Sajovic minister |

Poslano:

* + Naslovniku
	+ MORS
	+ DVVVD

Obrazložitev:

V letu 2027 obeležujemo stoletje od ustanovitve protifašistične organizacije TIGR, ilegalne organizacije slovenskih in hrvaških domoljubov. Po sprejetju rapalske razmejitve je velik del slovenskega nacionalnega prostora pripadel Kraljevini Italiji. Organizacija TIGR je bila le ena izmed slovenskih in hrvaških protifašističnih gibanj na Primorskem in Istri, a danes predstavlja simbol tega boja, saj je narodno revolucionarna organizacija TIGR še posebej omenjena v Zakonu o vojnih veteranih.

Slovenci smo po koncu prve svetovne vojne na tem območju sprva doživeli prihod Italijanske vojske šele po dveh letih pa uradno zasedbo in priključitev ozemelj Kraljevini Italiji. Italijanski pritisk pa se je začel že po koncu prve svetovne vojne. Požig Narodnega doma, simbola slovenske prisotnosti v Trstu, julija 1920 je nakazal na odnos italijanske države do Slovencev, ki so živeli na njenem ozemlju po koncu prve svetovne vojne. Rapalska pogodba, ki je bila podpisana 12. novembra 1920, pa je ostro zarezala v slovensko narodno tkivo ter od matičnega naroda ločila več kot 300.000 Slovencev in približno četrtino slovenskega ozemlja. Nacionalni pritisk, šikaniranje in negativno etiketiranje so Slovenci čutili, že takrat, na domala vsakem koraku in je zajel vse pore družbe. Po prihodu fašizma na oblast v Italiji leta 1922, je prišlo do načrtnega zmanjševanja pravic slovenske manjšine, ki je višek doseglo z Gentilejevo šolsko reformo, ki je odpravila slovenščino kot učni jezik v osnovnih šolah. V naslednjih letih so se ukrepi proti slovenski manjšini še stopnjevali. Prepovedani in ukinjeni so bili časopisi, ki so izhajali v slovenskem jeziku ter slovenska kulturna društva, prepovedana je bila javna raba slovenskega jezika, oblast je poitaljančevala slovenska imena in priimke ter imena slovenskih vasi in krajev.

Tradicionalne oblike prizadevanja za ohranitev narodne pravice, kakršne so uporabljale slovenske narodne organizacije v Italiji do njihovega razpusta, so bile v fašistični Italiji neučinkovite. Spričo naraščajočega fašističnega nasilja je prišlo do odločitve, da je potrebno uporabiti radikalnejše oblike odpora. To je bilo stališče zlasti mlajše generacij primorskih domoljubov. Želja po odporu in boju je vplivala na združevanje nazorsko in politično različno usmerjenih posameznikov in skupin.

Tako se je septembra leta 1927 na Nanosu sestala skupina domoljubov in ustanovila protifašistično organizacijo TIGR, ki je akronim za mesta **T**rst, **I**stra, **G**orica, **R**eka, ki bi po njihovem mnenju morala biti vključena v jugoslovanski državni okvir. Poleg želje po priključitvi navedenih mest k matični domovini, so tigrovci delovali tudi v smeri ohranjanja slovenskega jezika in kulture na ozemlju italijanske države. Iz Kraljevine Jugoslavije so prenašali slovenske knjige in ostale tiskovine. Skrbeli so za to, da so se otroci lahko doma učili pisati in brati v slovenskem jeziku. Organizirali so ilegalne shode, na katerih so kljub prepovedi ohranjali slovensko besedo.

TIGR-u sorodna organizacija Borba je bila ustanovljena oktobra 1927 v Trstu. Ime Borba si je nadela leto kasneje po imenu ilegalnega glasila Borba. Cilj organizacije je bil boj proti fašizmu in priključitev Primorske in Istre k Jugoslaviji. Delovanje Borbe je bilo omejeno v glavnem na Trst, Kras in Istro. 10. februarja 1930 je bil izveden napad na prostore uredništva fašistično usmerjenega časnika Il popolo di Trieste, s katerim so člani Borbe želeli opozoriti svetovno javnost na odnos fašističnih oblasti do Slovencev in Hrvatov v Italiji.

Kot odgovor na delovanje slovenskih domoljubov je italijanska oblast sprožila veliko akcijo, uperjeno proti pripadnikom slovenske narodne skupnosti. Do aprila 1930 je bila odkrita organizirana mreža ilegalnih protifašističnih skupin. Pred Posebno sodišče za zaščito naroda je prišlo več deset slovenskih domoljubov, od katerih so bili na t. i. 1. tržaškem procesu Ferdo Bidovec, Fran Marušič, Zvonimir Miloš in Alojz Valenčič obsojeni na smrtno kazen, ki je bila 6. septembra 1930 na bazoviški gmajni tudi izvršena.

Boj za slovenskega človeka in kulturo je s tem sodnim procesom doživel močan udarec, ni pa se ustavil. Podtalno delovanje se je nadaljevalo. Prav tako pa tudi pritisk in aretacije, kar je pripeljalo do t. i. 2. tržaškega procesa, ki je potekal konec leta 1941, v času, ko je na Slovenskem že divjala druga svetovna vojna. Na procesu so bile izrečene zelo stroge kazni. Devet posameznikov je sodišče obsodilo na smrt, štiri je nato italijanski kralj pomilostil na dosmrtno ječo. Vsi obsojenci so prejeli skupno več kot 900 let zaporne kazni. 15. decembra 1941 so bili na strelišču na Opčinah ustreljeni Viktor Bobek, Ivan Ivančič, Simon Kos, Ivan Vadnal in Pinko Tomažič. Mnogi člani TIGR-a so se nato pridružili narodnoosvobodilnemu gibanju ter leta 1945 dočakali osvoboditev Slovenije in leta 1947 dokončno priključitev večjega dela Primorske k matični domovini.

Tajna organizacija TIGR je predstavljala prvo organizirano vseljudsko protifašistično gibanje v Evropi. Ocenjuje se, da je v tem gibanju sodelovalo med 3000 in 5000 Primorcev in je bilo v času med obema vojnama najštevilčnejše evropsko protifašistično gibanje. Imelo je podporo celotnega zatiranega primorskega ljudstva in še danes je spomin na to gibanje prisoten v vsaki primorski družini.

Razglasitev leta organizacije TIGR bo lahko dodatno spodbudila k oblikovanju novih programov in dejavnosti v zvezi s TIGR-ovo domoljubno dediščino ter pozitivno prispevala k širjenju zavesti o izjemnih domoljubnih vrednotah TIGR-ove dediščine kot organizacije kot tudi slehernega pripadnika le-te.

Pričakujemo, da bo razglasitev prispevala tudi k promociji in ugledu Slovenske vojske, ki črpa svojo tradicijo iz navedenega obdobja in promociji ter krepitvi ugleda poklica vojaka.

 MINISTRSTVO ZA OBRAMBO